**Louise Glück**

|  |  |
| --- | --- |
| ***Snowdrops***  Do you know what I was, how I lived?  You know what despair is; then winter should have meaning for you.  I did not expect to survive, earth suppressing me. I didn't expect to waken again, to feel in damp earth my body able to respond again, remembering after so long how to open again in the cold light of earliest spring--  afraid, yes, but among you again crying yes risk joy  in the raw wind of the new world.  πηγή: <https://hellopoetry.com/poem/20568/snowdrops/> \*Ο *γάλανθος* ανθίζει πρώιμα, Φεβρουάριο και Μάρτιο. Πολλές φορές τα άνθη του ξεπηδούν κυριολεκτικά μέσα από το χιόνι. | ***Γάλανθοι***\*  Ξέρεις τι ήμουν, πώς ζούσα; Ξέρεις  τι θα πει απόγνωση· τότε  ο χειμώνας θα έχει νόημα για σένα.  Δεν περίμενα να επιβιώσω,  έτσι όπως με πίεζε η γη. Δεν περίμενα  να ξυπνήσω πάλι, να νιώσω  στη νοτισμένη γη το σώμα μου  ικανό ν’ ανταποκριθεί και πάλι, να θυμηθεί  μετά από τόσο καιρό πώς να ανοίξει πάλι  στο ψυχρό φως  της πρώιμης άνοιξης —  φοβισμένος, ναι, όμως ανάμεσά σας πάλι  φωνάζοντας ναι, διακινδυνεύοντας τη χαρά  στον τραχύ άνεμο του νέου κόσμου.  [Λ. Γλικ, *Η άγρια ίρις*, μετάφραση Χάρης Βλαβιανός, εκδ. Στερέωμα, Αθήνα 2021, σ. 31] |

# ΘΕΜΑ Γ

# Ποιο είναι το ερώτημα που σας προκαλεί το ποίημα; Ποια είναι η απάντηση που δίνει το ποιητικό υποκείμενο; Ποια η δική σας απάντηση; [150-200 λ.]

# ΕΝΔΕΙΚΤΙΚΗ ΑΠΑΝΤΗΣΗ

# Το ερώτημα που μου προκαλεί η ανάγνωση του ποιήματος είναι το πώς νιώθει κάποιος μετά από μια αρνητική εμπειρία. Στο ποίημα προσωποποιείται ένας γάλανθος και, καθώς αποκτά ανθρώπινη φωνή, αφηγείται απευθυνόμενος σε β΄ πρόσωπο («Ξέρεις») τα συναισθήματά του μετά από την απόγνωση και τον «χειμώνα» που βίωσε. Αρχικά, νιώθει έκπληξη που κατάφερε να επιζήσει. Η επανάληψη της φράσης «δεν περίμενα» δηλώνει αυτή την έκπληξη, καθώς από τον κόσμο του «χειμώνα» βρέθηκε «στο ψυχρό φως της πρώιμης άνοιξης». Η αντίθεση είναι μεγάλη και εντείνει την έκπληξη. Τα συναισθήματα που βιώνει το ποιητικό υποκείμενο υπονοούνται και σε όσα βιώνει το «σώμα». Με μια σειρά ασύνδετων μεταξύ τους ρημάτων («ξυπνά», «νιώθει») φαίνεται ότι το σώμα σχεδόν ξαναγεννιέται και γίνεται ένα σώμα «ανοιχτό», έτοιμο να μοιραστεί τη «χαρά» με τους άλλους και να τη διεκδικήσει στις δυσκολίες, που θα φέρει «ο τραχύς άνεμος» της νέας εποχής.

# Η έκπληξη, η χαρά και η αισιοδοξία είναι τα αισθήματα που βιώνει το ποιητικό υποκείμενο, όταν μετά τις δυσκολίες του «χειμώνα» βρίσκεται στη νέα κατάσταση, στην «άνοιξη». Η ίδια η φύση με την εναλλαγή των εποχών προτρέπει να αποδεχθούμε την ελπίδα. Ό,τι, όμως, συμβαίνει στη φύση δεν συμβαίνει απαραίτητα και στην ανθρώπινη κατάσταση. Η ανθρώπινη συνθήκη δεν διέπεται από τη σταθερή και εναλλασσόμενη τροχιά της φύσης. Ας είμαστε πιο υποψιασμένοι ως προς αυτό. [λ. 215]